S-1803/2022

Mál þetta, sem dómtekið var 1. mars sl., er höfðað með ákæru, útgefinni af lögreglustjóranum á höfuðborgarsvæðinu 12. apríl 2022, á hendur S-kk-þgf A-kk-þgf N-kk-þgf, kt. [...], [...], [...], fyrir eftirtalin umferðar- og fíkniefnalagabrot, með því að hafa:

1. Mánudaginn 7. september 2020, haft í vörslum sínum 5 stykki af ritalini, sem lögregla fann við öryggisleit á ákærða, er höfð voru afskipti af honum við Langholtsveg 19 í Reykjavík.

Telst brot þetta varða við 1. sbr. 2. mgr. 3. gr., sbr. 5. og 6. gr. laga nr. 65/1974, sbr. lög nr. 60/1980, lög nr. 13/1985, lög nr. 10/1997 og lög nr. 68/2001 og 2., 3. og 6. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

2. Þriðjudaginn 4. maí 2021, ekið bifreiðinni [...] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist díazepam 200 ng/ml, kókaín 195 ng/ml, metýlfenidat 10 ng/ml, nítrazepam 23 ng/ml, nordíazepam 390 ng/ml og vínandamagn 1,44 ‰) um Fornhaga í Reykjavík, við hús nr. [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 3. mgr. 49. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019. Krafist er upptöku á 5 stykkjum af ritalini, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Málið var þingfest 18. maí 2022 og í framhaldi af því frestað endurtekið þar sem verjandi ákærða mætti til þinghalda en ekki ákærði sjálfur. Á kærði mætti í þinghald 1. mars sl. og í sama þinghaldi féll ákæruvaldið frá ákæru lið 1 og upptökukröfu tengdum þeim lið. Ákærði játaði skýlaust brot sitt að ákæru þannig breyttri.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. maí 2022, hefur ákærði ítrekað gerst sekur um samskonar brot og hann er nú sakfelldur fyrir. Ákærði gekkst undir greiðslu sektar með lögreglustjórasátt 9. nóvember 2007 meðal annars fyrir akstur undir áhrifum ávana- og fíkniefna. Þá gekkst ákærði undir greiðslu sekta með tveimur lögreglustjórasáttum 11. ágúst 2011 meðal annars fyrir akstur undir áhrifum áfengisog akstur undir áhrifum ávana- og fíkniefna. Þá var ákærði dæmdur í 30 daga fangelsi með dómi Héraðsdóms Reykjavíkur 19. september 2012 fyrir akstur sviptur ökurétti, akstur undir áhrifum áfengis og akstur undir áhrifum ávana- og fíkniefna. Ákærði var síðan dæmdur í 15 daga fangelsi með dómi Héraðsdóms Reykjavíkur 8. febrúar 2013 fyri rakstur undir áhrifum áfengisog akstur sviptur ökurétti, en dómurinn var hegningarauki við fyrri dóm. Ákærði lauk afplánun framangreindra dóma í janúar 2014. Þá var ákærði dæmdur í 5 mánaða fangelsi með dómi Héraðsdóms Reykjavíkur 18. desember 2018 meðal annars fyrir akstur sviptur ökurétti og akstur undir áhrifum ávana- og fíkniefna en brotið var framið 19. júní 2017. Loks var ákærði dæmdur í 4 mánaðafangelsi með dómi Héraðsdóms Reykjavíkur 24. febrúar 2021 meðal annars fyrir akstur sviptur ökurétti og akstur undir áhrifum ávana- og fíkniefna.

Að öður leyti kemur sakaferill ákærða ekki til skoðunar við ákvörðun refsingar nú.

Fastmótuð dómvenja er fyrir því að ákveðin umferðarlagabrot af sömu tegund hafi ítrekunaráhrif þannig að viðurlagaákvörðun þyngist frá einni viðurlagaákvörðun til annarrar. Með vísan til þess er við ákvörðun refsingar nú við það miðað að ákærði hafi nú í sjötta sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna og/eða áfengis og í fjórða sinn gerst sekur um akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 6 mánaða fangelsi.

Með vísan til lagaákvæða í ákæru er áréttuð ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 271.188 krónur að meðtöldum virðisaukaskatti, og 229.199 krónur í annan sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf A-kk-nf N-kk-nf, sæti fangelsi í 6 mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 271.188 krónur að meðtöldum virðisaukaskatti, og 229.199 krónur í annan sakarkostnað.

H-kvk-nf S-kvk-nf B-kvk-nf